

**ΠΡΟΣΚΛΗΣΗ**

Το **Εργαστήριο Συγκοινωνιακών Έργων** **του Τμήματος Πολιτικών Μηχανικών του Πανεπιστημίου Πατρών** σας προσκαλεί στο εκπαιδευτικό-ενημερωτικό **Εργαστήριο Αξιοποίησης Εφαρμοσμένης Έρευνας** με τίτλο **«Μεταφορά Tεχνογνωσίας, Καινοτομία, Εφαρμοσμένη Έρευνα και Ψηφιακός Μετασχηματισμός του Ενεργειακού χώρου»** από τον **Δρ. Βασίλη Νικολόπουλο**, Επικεφαλής Εφαρμοσμένης Έρευνας, Ανάπτυξης και Καινοτομίας της Protergia - MYTILINEOS SA, την **Παρασκευή 25 Σεπτεμβρίου** **2020** και ώρα **16.00**.

Στο Εργαστήριο μπορούν να συμμετέχουν φοιτητές, ερευνητές και ερευνητικές ομάδες (μέλη ΔΕΠ, Μεταδιδακτορικοί Ερευνητές, Υποψήφιοι Διδάκτορες) του Τμήματος, δεδομένου ότι οι επιστημονικές περιοχές που εμπλέκονται (έμμεσα ή άμεσα) αφορούν, ενδεικτικά: Έξυπνες Πόλεις (SmartCities), Sensors και Internet of Things (IoT), διάφορα Ενεργειακά Μοντέλα με Αποθήκευση Ενέργειας και ΑΠΕ, Ηλεκτρο-κίνηση και Ηλεκτρικά Αυτοκίνητα, Αλγόριθμους και Πολυπλοκότητα, Τεχνητή Νοημοσύνη (ΑΙ), Blockchain και κατανεμημένα συστήματα, ICT και Ψηφιακές υπηρεσίες (mobileapps, platforms).

Η δράση έχει στόχο την:

* Μετατροπή ερευνητικών αποτελεσμάτων και δημοσιεύσεων του Τμήματος Πολιτικών Μηχανικών σε καινοτόμες υπηρεσίες και προϊόντα για την Protergia.
* Δημιουργία ευκαιριών για την ανάπτυξη εφαρμοσμένης έρευνας (Industrial PhDs, Industrial Theses, Πρακτική άσκηση, κοινές Διπλωματικές Εργασίες) για επίλυση σύνθετων προβλημάτων της ενεργειακής αγοράς, βάσει της Στρατηγικής Καινοτομίας της Protergia.
* Ενημέρωση και εκπαίδευση των νέων ερευνητών για θέματα ανοικτής καινοτομίας, ψηφιακών υπηρεσιών, επιχειρηματικότητας και των διαδικασιών εταιρικής καινοτομίας της Protergia.
* Δημιουργία και αναγνώριση νέων ευκαιριών και κάθετων ερευνητικών πεδίων, σε εφαρμοσμένη έρευνα, στο χώρο της ενέργειας.
* Δημιουργία μεικτών επιστημονικών ομάδων, από διαφορετικά ερευνητικά πεδία, για την σύνθεση καινοτόμων λύσεων και επίλυση προβλημάτων στον χώρο της Ενέργειας.
* Εφαρμογή της μεθοδολογίας Design Thinking σε ερευνητές, σε ερευνητικά αποτελέσματα και στην Ακαδημαϊκή Κοινότητα.
* Δημιουργία ενός καινοτόμου Εθνικού Δικτύου Μεταφοράς Τεχνογνωσίας (Technology Transfer Network) από την Protergia.

**Πρόγραμμα εκδήλωσης:**

|  |
| --- |
|  |
| 4.00 - 4.10: Εισαγωγή |
| Ομιλητής: Σ. Καρατζάς, *Διδάκτορας του Τμήματος Πολιτικών Μηχανικών του Πανεπιστημίου Πατρών* |
| 4.10 - 4.20: Παρουσίαση Εργαστηρίου |
| Ομιλητής: Αθ. Χασιακός  *Αν. Καθηγητής του Τμήματος Πολιτικών Μηχανικών του Πανεπιστημίου Πατρών* |
| 4.20 - 5.15: Μεταφορά τεχνογνωσίας, Εφαρμοσμένη Έρευνα, Deep Tech και τα μεγάλα Challenges της Ενέργειας |
| Ομιλητής: Δρ. Β. Νικολόπουλος *Head of Applied R&D / Innovation, Protergia MYTILINEOS* |
| 5.15 - 5.45: Παρουσίαση σχετικής ερευνητικής ενασχόλησης |
| Ομιλητές: *Μέλη ΔΕΠ, ερευνητές, φοιτητές του Τμήματος Πολιτικών Μηχανικών του Πανεπιστημίου Πατρών* |
| 5.45 - 6.00: Ανακεφαλαίωση και επόμενα βήματα στην διαδικασία |
| Ομιλητές: *Α. Χασιακός,* *B. Νικολόπουλος, Σ. Καρατζάς* |

Το Εργαστήριο θα πραγματοποιηθεί διαδικτυακά, μέσω της πλατφόρμας Skype for Business, ως αποτέλεσμα των περιορισμών που έχουν επιβληθεί σε μετακινήσεις και συναθροίσεις από την πανδημία του COVID-19. Λόγω περιορισμού στον αριθμό συμμετεχόντων, απαιτείται εγγραφή και θα τηρηθεί σειρά προτεραιότητας. Στους εγγεγραμμένους συμμετέχοντες θα σταλεί υπερ-σύνδεσμος (link) για τη σύνδεσή τους 60’ πριν την ώρα της εκδήλωσης με σχετικές οδηγίες.

**Οι ερευνητές/φοιτητές που ενδιαφέρονται να παρουσιάσουν τις ερευνητικές τους δραστηριότητες/εργασίες** παρακαλούνται να επικοινωνήσουν με τον Στυλιανό Καρατζά ([stylianos.karatzas@upatras.gr](mailto:stylianos.karatzas@upatras.gr)).

**Διάρκεια: 2 ώρες**

**Δηλώσεις συμμετοχής:** [**online form**](https://docs.google.com/forms/d/e/1FAIpQLSe5Pjk0_eVh0S6Ut6hu0-DPqHoMuwM47W__Eg5_2odFDRakEA/formResponse)

Για περισσότερες πληροφορίες, μπορείτε να επικοινωνείτε με τους Αναστάσιο Καραμέρο ([akarameros@upatras.gr](mailto:akarameros@upatras.gr)) και Βασιλική Λάζαρη ([civ6908@upnet.gr](mailto:civ6908@upnet.gr)).